બ્રિટન ખાતેના સીરિયન ઓબ્ઝર્વેટરી ઓફ હ્યુમન રાઈટ્સે જણાવ્યું હતું કે અલી સકર પોતાની માતાને તેના આઈએસના વડાઓ પાસે લઈ ગયો હતો. તેમણે આ મહિલાને ફાંસીની સજા સંભળાવી હતી અને તેની હત્યા કરવા તેને આદેશ આપ્યો હતો. જોકે, પોતાની માતાની હત્યા કરવાનું કામ તેના જ પુત્રને શા માટે સોંપવામાં આવ્યું તે હજુ જાણી શકાયું નથી. આઈએસએ સીરિયા અને ઈરાકના વિસ્તારો કબજે કર્યા પછી માથું વાઢી નાખવાની અને જાહેરમાં મૃત્યુદંડ આપવાની અને ઓનલાઈન જેહાદી ફોરમ પર તેની વીડિયો પોસ્ટ કરવા માટે શૂટિંગ કરવાની બાબતમાં પ્રતિષ્ઠા મેળવી છે.